Szám: 7-3/2018/P

**Jegyzőkönyv**

**Készült**: A Térségfejlesztési Bizottság és a Pénzügyi Bizottság 2018. június 28-i, a Megyeháza Zrínyi Miklós termében tartott együttes üléséről.

**Jelen vannak**: a mellékelt jelenléti ívek szerint

**Fodor Márk**: Köszönti az ülésen megjelenteket. Külön köszönti a Magyar Közút Nonprofit Zrt. képviseletében érkezett Imre Béla osztályvezető urat, aki tájékoztatót tart a Zala Megyei Igazgatóság működéséről és a megyei közutak állapotáról. A Zala Megyei Katasztrófavédelmi Igazgatóság 2017. évi tevékenységéről szóló beszámolójához előadó a testületi ülésre érkezik.

Megállapítja, hogy a Térségfejlesztési Bizottság a jelen lévő 6 fővel határozatképes. Kérdezi, hogy a bizottság tagjai egyetértenek-e a javasolt napirendi pontokkal.

**27/2018. (VI.28.) TB számú határozat**

*A Zala Megyei Közgyűlés Térségfejlesztési Bizottsága az elnök által előterjesztett napirendet 6 igen szavazattal egyhangúlag elfogadta.*

**Zakó László**: Köszönti az együttes bizottsági ülésen résztvevőket. Megállapítja, hogy a Pénzügyi Bizottság a jelen lévő 4 taggal határozatképes. Megkérdezi a Pénzügyi Bizottság tagjait, hogy elfogadják-e az előzetesen megküldött napirendet, illetve kérdésük, észrevételük van-e?

**22/2018. (VI.28.) PB számú határozat**

*A Zala Megyei Közgyűlés Pénzügyi Bizottsága az elnök által előterjesztett napirendet 4 igen szavazattal egyhangúlag elfogadta.*

Megérkezett Fertig István bizottsági tag is. Így a Térségfejlesztési Bizottság 7 fővel tárgyalja a napirendi pontokat.

**Napirend tárgyalása:**

1. **Rendelet-tervezet a Zala Megyei Önkormányzat 2018. évi költségvetésének módosítására.**

**Fodor Márk**: Felkéri Hellerné Vizsy Ritát, tegye meg szóbeli kiegészítését a rendelet tervezettel kapcsolatosan

**Hellerné Vizsy Rita**: Két nyertes pályázathoz kapcsolódó bevételekkel és kiadásokkal módosul a költségvetés. Az egyik pályázatnak megérkezett a hazai társfinanszírozása, a másik nyertes pályázatnak az idei évet érintő kiadásai kerültek bele a költségvetésbe. Ezen kívül időközi választásra érkezett támogatás az NVI-től. A költségvetés főösszege 813.298 e Ft-ra módosul.

**Fodor Márk**: Megkérdezi, hogy van-e valakinek kérdése a napirendi ponttal kapcsolatban. Mivel nincs, szavazásra bocsátja azt:

**28/2018. (VI.26.) TB számú határozat**

*A Zala Megyei Közgyűlés Térségfejlesztési Bizottsága 7 igen szavazattal egyhangúlag elfogadta a Zala Megyei Önkormányzat 2018. évi költségvetésének módosításáról szóló rendelet-tervezetet.*

**Zakó László**: Szavazásra kéri a Pénzügyi Bizottság tagjait a napirendi pontot illetően.

**23/2018. (VI.28.) PB számú határozat**

*A Zala Megyei Közgyűlés Pénzügyi Bizottsága 4 igen szavazattal egyhangúlag elfogadta a Zala Megyei Önkormányzat 2018. évi költségvetésének módosításáról szóló rendelet-tervezetet.*

1. **A Zala Megyei Közgyűlés 2018. II. félévi munkatervének elfogadása**

**Fodor Márk**: Megkérdezi, hogy van-e a bizottság tagjainak észrevétel, javaslata a munkatervvel kapcsolatosan. Mivel észrevétel, hozzászólás nincs, ezért szavazásra bocsátja a munkaterv elfogadását.

**29/2018. (VI.28.) TB számú határozat**

*A Zala Megyei Közgyűlés Térségfejlesztési Bizottsága 7 igen szavazattal egyhangúlag elfogadta a Zala Megyei Közgyűlés 2018. II. félévi munkatervét.*

**Zakó László**: Megköszöni, hogy felvették a Zala Megyei Közgyűlés 2018. II. félévi munkatervébe a közlekedési cégek tájékoztatóit, méghozzá korábbi kérésének megfelelően ugyanazon testületi ülésre. Megkérdezi, hogy van-e a Pénzügyi Bizottság részéről észrevétel, javaslat a napirendi ponttal kapcsolatosan.

Mivel a Pénzügyi Bizottság részéről sincs észrevétel vagy javaslat, ezért szavazásra kéri fel a Pénzügyi Bizottság tagjait:

**24/2018. (VI.28.) PB számú határozat**

*A Zala Megyei Közgyűlés Pénzügyi Bizottsága „A Zala Megyei Közgyűlés 2018. II. félévi munkatervének elfogadása” című napirendi pontot 4 igen szavazattal egyhangúlag elfogadta.*

1. **A Zala Megyei Önkormányzat által benyújtott pályázatok jóváhagyása**

**Fodor Márk**: Felkéri a hivatal képviselőjét egy rövid ismertetőre.

**Dr. Mester László**: A tavalyi évhez hasonlóan, az idén is benyújtotta pályázatát az önkormányzat a Hungarikum program keretében támogatásra. A felhívásnak megfelelően vetélkedő (Lentiben), illetve rendezvény (Miklósfán) formájában valósulhatnak meg a programok nyertes pályázat esetén.

**Fodor Márk**: Van-e valakinek kérdése a pályázatokkal kapcsolatosan?

**Zakó László**: Elismeri, hogy nagy hagyománynak örvend a Miklósfai Répafőző Fesztivál. Azonban miután nem kerek szám a pályázati összeg, hanem vélhetően egy kalkulált számítás eredménye, valójában ezt a fesztivált finanszírozzuk-e, vagy a rendezvénysorozatot támogatjuk?

**Dr. Laki Tamás**: A rendezvény keretében a megyei értéktárba kerülést tanúsító oklevelek is kerülnek átadásra. Nem szponzoráljuk, csak csatlakozunk a rendezvényhez. Ugyan egy fellépőt támogatunk ennek keretében, de nem a fesztivált finanszírozzuk.

**Zakó László**: Köszöni a választ.

*Mivel további kérdés nem merül fel, a bizottságok az alábbi határozatokat hozzák:*

**30/2018. (VI.28.) TB számú határozat**

*A Zala Megyei Közgyűlés Térségfejlesztési Bizottsága 7 igen szavazattal egyhangúlag elfogadta a „A Zala Megyei Önkormányzat által benyújtott pályázatok jóváhagyása” című napirendi pontot.*

**25/2018. (VI.28.) PB számú határozat**

*A Zala Megyei Közgyűlés Pénzügyi Bizottsága 4 igen szavazattal egyhangúlag elfogadta a „A Zala Megyei Önkormányzat által benyújtott pályázatok jóváhagyása” című napirendi pontot.*

**Fodor Márk:** Az együttes ülést bezárja. A Területfejlesztési Bizottság folytatja a munkát.

K.m.e.

 Fodor Márk Zakó László

a Térségfejlesztési Bizottság elnöke a Pénzügyi Bizottság elnöke

 Nagy Kálmán Pintér László

a Térségfejlesztési Bizottság tagja a Pénzügyi Bizottság alelnöke